Datum: 17. 3. 2021

Spoštovani,

objavljamo odgovore na vprašanja gospodarskih subjektov za javno naročilo št. **JHL-4/21** **Okoljsko manj obremenjujoče storitve čiščenja poslovnih prostorov**, ki so bila posredovana naročniku preko Portala javnih naročil.

VPRAŠANJE:

Spoštovani, prosimo vas za naslednja pojasnila:

1. Kdo zagotovi vrečke za koše za smeti?

2. Prosimo vas za natančno specifikacijo higiensko potrošnega materiala?

3. V tehničnih specifikacijah JPE je v 2. točki podana zahteva, da mora izvajalec v času izvajanja pogodbe zagotavljati zahtevano število čistilnega osebja na objektih, ki bodo svoje delo izvajali predvideno število ur dnevno in predvidenem času kot je navedeno v tabeli. Nikjer v tabeli ni navedenega zahtevanega števila čistilnega osebja temveč le čas čiščenja. Ali lahko navedete, kakšno je zahtevano število čistilnega osebja na posamezni lokaciji?

4. V tehničnih specifikacijah SNAGA in VO-KA je v 4. točki podana zahteva, da mora izvajalec v času izvajanja pogodbe zagotavljati ustrezno število čistilnega osebja na objektih, ki bodo svoje delo izvajali v predvidenem času v navedeno v tabeli. Nikjer v tabeli ni navedenega predvidnega števila čistilnega osebja temveč le čas čiščenja. Ali lahko navedete, kakšno je predvideno število čistilnega osebja na posamezni lokaciji?  
4. V tehničnih specifikacijah LPP je v 4. točki podana zahteva, da mora izvajalec v času izvajanja pogodbe zagotavljati zadostno število čistilnega osebja na objektih, ki bodo svoje delo izvajale predvideno število ur dnevno v v predvidenem času v navedeno v tabeli. V tabeli sta stolpec število oseb in čas čiščenja prazna. Ali lahko tabelo dopolnite z manjkajočimi podatki?

ODGOVOR:

1. Vrečke za koše za smeti zagotovi naročnik.
2. Mila, toaletni papir, papirnate brisače, sredstva za razkuževanje zagotovi naročnik. Zahteve glede čistil so opredeljene v razpisni dokumentaciji.
3. Naročnik ne zahteva določeno število čistilnega osebja. Ponudnik zagotovi in določi zadostno število čistilnega osebja za izvedbo naročila, skladno s tehnično specifikacijo naročnika.
4. Naročnik ne zahteva določeno število čistilnega osebja. Ponudnik zagotovi in določi zadostno število čistilnega osebja za izvedbo naročila, skladno s tehnično specifikacijo naročnika.
5. Naročnik ne zahteva določeno število čistilnega osebja. Ponudnik zagotovi in določi zadostno število čistilnega osebja za izvedbo naročila, skladno s tehnično specifikacijo naročnika.

VPRAŠANJE:

Spoštovani, v 5. členu okvirnega sporazuma navajate, da se cene iz predračuna lahko zvišajo v višini spremembe zneska minimalne plače. Prosimo za natančno obrazložitev:  
1. Ali se cene povečajo skladno z dvigom minimalne plače (za enak odstotek, kot se je dvignila minimalna plača)?

2. ali pa se cena lahko poveča zgolj za nominalni znesek spremembe minimalne plače?

Želimo poudariti, da je ustrezna zgolj 1. opcija, ki predvideva, da se cene povečajo za enak odstotek, kot se je spremenila minimalna plača, saj se hkrati z dvigom minimalne plače ne poviša zgolj minimalna plača, pač pa tudi ostali, od nje odvisni stroški (prispevki, regres, bolniške odsotnosti, dopust...).

ODGOVOR:

Cene na enoto, ki so vezane na delo se v skladu z okvirnim sporazumom, lahko povišajo za nominalni znesek spremembe  minimalne plače in to postavke za cene na enoto za delo.

VPRAŠANJE:

Spoštovani, ali lahko na prilogo 5, navedemo, da se referenca nanaša na sklop npr. 1-4, torej da velja za 4 sklope. Nesmiselno se nam zdi, da bi moral en naročnik potrditi 4 referenčna potrdila. Predložili bomo namreč referenco enega naročnika, ki bo ustrezala seštevku posameznih zahtev za vse 4 sklope.

ODGOVOR:

Da, pri čemer mora biti v referenčnem potrdilu navedeno na katere sklope se referenca nanaša.

VPRAŠANJE:

Spoštovani, ali prilogo 9 samo žigosamo in podpišemo (in ne izpolnjujemo) ter s tem potrjujemo seznanitev z omenjenim obrazcem?

ODGOVOR:

Ponudnik, ki oddaja ponudbo za sklop št. 1: JPE mora obrazec priloge izpolniti, podpisati in žigosati ter priložiti v ponudbi.

VPRAŠANJE:

Spoštovani, ali boste upoštevali potrjena referenčna potrdila, ki smo jih pridobili za JN007939/2020-B01.

ODGOVOR:

Gospodarski subjekt predloži referenčna potrdila iz katerih je razvidno, da le ta izpolnjujejo zahteve naročnika, navedene v razpisni dokumentaciji. Gospodarski subjekt lahko predloži referenčna potrdila tudi na drugih potrjenih obrazcih, v kolikor taki obrazci (referenčna potrdila) potrjujejo in vsebujejo vse zahtevane podatke naročnika, v skladu z določili razpisne dokumentacije.

POPRAVEK PONUDBENEGA PREDRAČUNA za Sklop št. 5 ŽALE:

Naročnik na svoji spletni strani objavlja popravljen ponudbeni predračun za naročnika za sklop št. 5: ŽALE (odklenjene celice za vnos cene za generalno čiščenje in samodejni izračun za ostala čiščenja). Ponudnik, ki namerava oddati ponudbo za sklop št. 5: ŽALE, mora oddati ponudbo na popravljenem ponudbenem predračunu z dne 17.3.2021.

Lepo pozdravljeni!

JAVNI HOLDING Ljubljana, d.o.o.

Sektor za javna naročila